N O V É   Z N E N I E 

PREDKLADACIA  SPRÁVA 

    Slovenský pozemkový fond hospodári podľa ustanovení zákona číslo 330/1991 Zb. o pozemkových  úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov, zákona číslo 523/2004 Z. z. o rozpočtových pravidlách verejnej správy a ŠTATÚTU fondu schváleného vládou SR.
    V súlade s príslušnými ustanoveniami citovaných predpisov

NÁVRH KOREKCIE 
už schváleného rozpočtu Slovenského pozemkového fondu na rok 2006 
a návrh rozpočtu SPF na rok 2008

po absolvovaní schvaľovacieho konania v orgánoch SPF, následne cez poradu vedenia ministerstva pôdohospodárstva, Výboru NR SR pre pôdohospodárstvo je cieľovo smerovaný na rokovanie vlády SR, ktorá je podľa citovaných predpisov schvaľovacím orgánom.
     V predchádzajúcom období predmetný materiál v rámci schvaľovacieho konania bol organickou zložkou uceleného materiálu: 
účtovná závierka – rozdelenie výsledku hospodárenia – rozpočet SPF (respektíve jeho korekcia).
Podľa odporučenia Ministerstva financií SR sa počnúc rokom 2005 tento komplexný materiál rozčlenil do dvoch samostatných celkov.

    V súlade s ustanoveniami § 14 ods. 7/ zákona číslo 523/2004 Z. z. bol tento materiál                             prerokovaný v pracovnej variante na Ministerstve financií SR dňa 25. 01. 2005 za účasti zástupcu                 MP SR a SPF ešte pred jeho zaradením do schvaľovacieho konania.  
    Následne bol materiál dopracovaný a prerokovaný na zasadnutí správnej rady fondu dňa                            03. 03. 2005 a dozornej rady dňa 30. 03. 2005, s odporučením jeho zaradenia do schvaľovacieho konania s cieľom predloženia na rokovanie vlády SR za účelom jeho schválenia.
    Materiál bol doplnený o úlohy vyplývajúce pre SPF z uznesenia vlády SR číslo 305 z 20. apríla 2005 v súvislosti s výstavbou automobilky KIA pri Žiline a prerokovaný na porade vedenia Ministerstva pôdohospodárstva SR dňa 05. 05. 2005, so súhlasom jeho predloženia na rokovanie Výboru NR SR pre pôdohospodárstvo, ktorý ho dňa 14. júna 2005 prerokoval a odporučil k predloženiu na rokovanie               vlády SR bez pripomienok za účelom jeho schválenia podľa citovaných predpisov.     

    Navrhovaná korekcia už schváleného rozpočtu Slovenského pozemkového fondu na rok 2006, ako aj návrh rozpočtu SPF na rok 2008 je bilančne vyvážená a jej schválením sa vytvoria žiadúce ekonomické predpoklady pre zabezpečenie plynulého financovania komplexných činností, ktoré pre fond vyplývajú z príslušných predpisov citovaných v textovej časti materiálu.
    Materiál bol zaradený do medzirezortného pripomienkového konania elektronickou formou prostredníctvom internetu v skrátenej lehote v dňoch 11. 05. 2005 až 17. 05. 2005. Ministerstvo financií SR popri elektronickej forme bolo oslovené aj písomne listom MP SR číslo 2535-2536/2005-100 zo dňa 10. mája 2005 s požiadavkou o zaslanie písomného stanoviska do 17. 05. 2005. Celkom bolo oslovených 14 subjektov. V stanovenom termíne zaslalo svoje pripomienky 11 subjektov, po termíne zaslal 1 subjekt a 2 subjekty nezaslali pripomienky. Iniciatívne poslal svoje písomné stanovisko bez pripomienok NKÚ. Jediným subjektom v rámci medzirezortného pripomienkového konania bolo Ministerstvo financií SR, ktoré svojim listom číslo MF/15386/2005-412 zo dňa 16. mája 2005 vyjadrilo pripomienky, ktoré boli predmetom rozporového konania uskutočneného dňa 12. 07. 2005                            medzi štátnym tajomníkom MF SR a ministrom pôdohospodárstva SR. 
Podľa vecného posúdenia boli pripomienky MF SR agregované do piatich blokov, z ktorých 1 – 2 boli posudzované ako obyčajné a 3 – 5 ako zásadné. Úlohy vyplývajúce z uvedeného rozporového konania boli pre SPF naformulované do písomného odkazu MP SR zaslaného elektronicky na SPF dňa                              19. 07. 2005. 
    Dve zásadné pripomienky podľa vyhodnotenia medzirezortného pripomienkového konania sú v plnom rozsahu zapracované do predloženého materiálu s premietnutím do spôsobu čiastočného financovania nákladov na ROEP a súvisiacich činností podľa zákona číslo 180/1995 Z. z. v znení neskorších predpisov z finančných zdrojov SPF, priamo na ťarchu rozpočtovaných výdavkov v bežnom rozpočtovom roku prostredníctvom MP SR.  

    Počnúc už bežným rozpočtovým rokom 2005 sa vo výdavkovej časti rozpočtu SPF kalkuluje s finančným objemom ročne
100 000 000 Sk.

    Tieto finančné zdroje SPF vykryje prostredníctvom zvýšených výnosov z vlastných činností vykonávaných podľa príslušných predpisov bez nároku na poskytnutie príspevku zo štátneho rozpočtu. 
    Materiál bol prerokovaný dňa 03. 10. 2005 na porade ekonomických ministrov vlády SR, kde boli prijaté nasledovné závery:

-	účtovná závierka SPF k 31. 12. 2004 a návrh korekcie rozdelenia výsledku hospodárenia SPF za rok 2004 sa odporúča k predloženiu na rokovanie vlády SR za účelom jeho schválenia
-	návrh korekcie už schváleného rozpočtu Slovenského pozemkového fondu na rok 2006 a rozpočtu SPF na rok 2008 porada odporučila doplniť o nasledovné údaje formou DODATKU k predloženému materiálu:

1.	Kalkulačne upresniť potreby financovania mzdových viacnákladov pre zamestnancov SPF vo finančnom objeme + 4 000 000 Sk súvisiacich s plnením úloh podľa uznesenia vlády SR číslo 305 z 20. 04. 2005 (KIA Žilina).
2.	V návrhu korekcie už schváleného rozpočtu SPF na rok 2006 zabezpečiť dodržanie medziročného rastu priemerných mesačných zárobkov indexom 105,5 % v porovnaní so schváleným rozpočtom mzdových nákladov na rok 2005 a dodržať už schválený počet zamestnancov podľa uznesenia vlády SR číslo 726 zo dňa 14. júla 2004. 

Na základe uvedených pripomienok a prijatých záverov na rokovaní PEM vlády SR sa predložený materiál dopĺňa o podrobnú špecifikáciu predmetnej problematiky nasledovne:

1.	 Na základe podrobnej analytickej kalkulácie reálnej potreby finančného zabezpečenia mzdových viacnákladov súvisiacich so zabezpečovaním plnenia uznesenia vlády SR číslo 305 z 20. 04. 2005 pri výkupe pozemkov pre investičnú akciu KIA pri Žiline vychádza nasledovná skutočná potreba zvýšenia limitu mzdových nákladov nad rámec schválený uznesením vlády SR číslo 726 zo dňa 14. júla 2004 v rozpočte SPF na rok 2005.
Do priebežného plnenia úloh bolo trvale zapojených spolu 35 zamestnancov fondu, ktorí sa popri priebežnom plnení svojich štandardných pracovných povinností počas troch (3) mesiacov nad rámec riadnej pracovnej doby aktívne podieľali na plnení uvedených úloh osobitného spoločenského významu.
Podľa celkového vyhodnotenia skutočne odpracovaných hodín mimo riadnu pracovnú dobu s osobitným dôrazom na prácu počas dní pracovného pokoja (soboty, nedele, večerné hodiny) vychádza, že bolo celkom odpracovaných 
8 982 hodín
za obdobie troch mesiacov.
    Pri posudzovaní mzdového zatriedenia zamestnancov fondu pri výkone trvalých pracovných činností vychádza priemerná hodinová odmena na

167,- - Sk/hodina.

Podľa skutočne odpracovaného počtu hodín a dosiahnutej priemernej hodinovej odmeny vychádza reálna potreba mzdových prostriedkov nad rámec schváleného rozpočtu na rok 2005 vo finančnom objeme:
8 982 hodín x 167,- - Sk = 1 499 994,- - Sk
t. j. 1 500 000, - Sk.

V priemere jeden zamestnanec pri plnení uvedených úloh za obdobie troch mesiacov odpracoval spolu
257 hodín (mesačne 86 hodín)

s prislúchajúcou odmenou: 257 x 167 = 42 919,- - Sk (mesačne to činí 14 306,- Sk).

Vplyvom zaokrúhľovania medzi súčtom pri jednotlivých kalkulačných krokoch vychádza skutočná potreba zvýšenia limitu mzdových nákladov pre SPF na rok 2005 o finančný objem

1 502 165,- - Sk (42 919,- - x 35).

Schválením požadovaného zvýšenia limitu mzdových výdavkov fondu na rok 2005 sa vytvoria potrebné predpoklady pre manažment fondu na splnenie nielen vopred daných prísľubov pre zamestnancov zapojených do plnenia uvedených úloh, ale to bude mať pozitívny vplyv aj na celkovú pracovnú aktivitu z pohľadu perspektívneho zabezpečovania obdobných spoločensky mimoriadne významných úloh v nastávajúcom období.

2.	Navrhovaný mzdový vývoj na rok 2006               

Požiadavka Ministerstva financií SR uplatnená v medzirezortnom pripomienkovom konaní bola plne akceptovaná na Porade ekonomických ministrov vlády SR dňa 03. 10. 2005, t. j. aby sa v navrhovanej korekcii už schváleného rozpočtu SPF na rok 2006 premietli nasledovné hodnotové ukazovatele:
a)	evidenčný stav zamestnancov nezvyšovať, ale stabilizovať na úrovni rozpočtového roku 2005 t. j. 270 osôb
b)	zabezpečiť medziročné zvýšenie priemernej mesačnej mzdy na zamestnanca v roku 2006 oproti rozpočtu schválenému na rok 2005 indexom 105,5 %. SPF plne rešpektuje citované závery PEM iniciované Ministerstvom financií SR, čo dokumentujeme aj nasledovnou korekciou pôvodného návrhu, ktorá je dokumentovaná v predloženom materiály.

Východiskové parametre so schváleného rozpočtu SPF na rok 2005:

-	evidenčný stav zamestnancov				-	           270 osôb
-	mzdy spolu							-	87 250 000 Sk
-	z toho pre vlastných zamestnancov				-	83 000 000 Sk
-	pre členov orgánov (OOV)					-	  4 250 000 Sk,

z čoho vyplýva úroveň už schválenej priemernej mesačnej mzdy na rok 2005 vo výške 25 617,- - Sk.
    Pri plnom rešpektovaní prijatých záverov z porady PEM zo dňa 03. 10. 2005 sa do pôvodného znenia predložených materiálov navrhuje zakomponovať nasledovné hodnotové parametre na rok 2006:

-	evidenčný stav zamestnancov				-	           270 osôb
-	index							-	           100,0 % 
-	mzdy spolu (index 105,5 %)					-	92 050 000 Sk
z toho pre:
-	vlastných zamestnancov				-	87 526 000 Sk
-	orgány SPF a vedľ. úväz. (OOV) 105,5 %		-	  4 485 000 Sk,

z čoho vyplýva rozpočtované zvýšenie 
priemernej mesačnej mzdy na rok 2006 vo výške 		-	27 026 (87 565 000 : 270 : 12)
t. j. indexom							-	105,5 % (27 026 : 25 617)

Podľa pôvodne predloženého materiálu (viď st. 5) sa kalkulovali pre rok 2006 mzdové náklady spolu

98 000 000 Sk,

po premietnutí rozhodnutia PEM vlády SR zo dňa 03. 10. 2005 sa na mzdové náklady rozpočtuje finančný objem
92 050 000 Sk,

čím sa v plnej miere zabezpečuje medziročné zvýšenie indexom 105,5 % a takto dosiahnutá rozpočtová úspora vo finančnom objeme 
5 950 000 Sk

sa v záujme dodržania bilančne vyrovnaného salda navrhovanej korekcie už schváleného rozpočtu SPF na rok 2006 presúva do výdavkovej položky Kap. II. B 4.b/ - reštitučné náhrady pre oprávnené osoby, čím sa na tejto výdavkovej položke zvýši pôvodne kalkulovaný náklad zo 

40 000 000 Sk

na súčasne upravený rozpočtovaný náklad pre rok 2006 v objeme

45 950 000 Sk.

Uvedenými vnútropoložkovými rozpočtovanými presunmi sa nenaruší bilančná rovnováha navrhovanej korekcie rozpočtu SPF na rok 2006 s vyrovnaným saldom medzi príjmami a výdavkami vo finančnom vyjadrení v objeme
478 950 000 Sk

pri plnom zapracovaní prijatých záverov PEM vlády SR zo dňa 03. 10. 2005.

Súčasne prikladáme nové znenie NÁVRHU uznesenia vlády SR k predmetnému materiálu, ktoré je v súlade s predloženým dodatkom.